CELEX: E2010P0007
Language: mt
Date: 2010-07-09 00:00:00
Title: Azzjoni meħuda fid- 9 ta' Lulju 2010 minn Swisscom RE Aktiengesellschaft kontra l-Awtorità tas-Sorveljanza tal-EFTA (Każ E-7/10)

23.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 256/9
            
         Azzjoni meħuda fid-9 ta' Lulju 2010 minn Swisscom RE Aktiengesellschaft kontra l-Awtorità tas-Sorveljanza tal-EFTA
   (Każ E-7/10)
   2010/C 256/09
   Fid-9 ta’ Lulju 2010, azzjoni kontra l-Awtorità tas-Sorveljanza tal-EFTA ġiet ippreżentata quddiem il-Qorti tal-EFTA minn Swisscom RE Aktiengesellschaft, rappreżentata mit-Tabib Michael Sánchez Rydelski, Rechtsanwalt f’isem Swisscom RE Aktiengesellschaft, Kirchstrasse 12, 9490 Vaduz, LIECHTENSTEIN.
   Swisscom RE Aktiengesellschaft titlob il-Qorti tal-EFTA biex:
   
               (1)
            
            
               tannulla d-Deċiżjoni Nru 97/10/COL tal-24 ta' Marzu 2010, li ttieħdet mill-Awtorità tas-Sorveljanza tal-EFTA fir-rigward tat-tassazzjoni ta’ kumpaniji tal-assigurazzjoni “captive” skont l-Att ta' Liechtenstein dwar it-Taxxa.
            
         
               (2)
            
            
               bħala alternattiva, tiddikjara li tħassru l-Artikoli 3 u 4 tad-Deċiżjoni Nru 97/10/COL li ttieħdet mill-Awtorità ta’ Sorveljanza tal-EFTA fl-24 ta’ Marzu 2010, sa tali punt li tordna l-irkupru tal-għajnuna msemmija fl-Artikolu 1 ta’ dik id-Deċiżjoni;
               u
            
         
               (3)
            
            
               tordna lill-Awtorità ta' Sorveljanza tal-EFTA sabiex tħallas l-ispejjeż tal-proċedimenti.
            
         
      Sfond legali u fattwali u eċċezzjonijiet miġjuba bħala sostenn:
   
   
               —
            
            
               L-Applikant, Swisscom RE Aktiengesellschaft, li hija proprjetà kollha kemm hi ta’ Swisscom AG, wettqet operazzjonijiet ta’ assigurazzjoni mill-ġdid “captive” fil-Liechtenstein f’isem il-Grupp Swisscom minn mindu ġiet stabbilita fl-1997,
            
         
               —
            
            
               L-Applikant isostni li l-Awtorità tas-Sorveljanza tal-EFTA applikat b’mod inkorrett l-Artikolu 61(1) tal-Ftehim taż-ŻEE. Il-miżuri tat-taxxa tal-Liechtenstein ma jikkostitwixxux għajnuna mill-Istat minħabba li “captives” ma jikkwalifikawx bħala impriżi fi ħdan it-tifsira tal-Artikolu 61(1) tal-Ftehim taż-ŻEE. Barra minn hekk, il-miżura tat-taxxa tal-Liechtenstein ma tistax titqies li tagħmel parti mill-miżuri ta' għażla skont l-Artikolu 61(1) tal-Ftehim taż-ŻEE,
            
         
               —
            
            
               Barra minn hekk, l-Applikant isostni:
               
                           —
                        
                        
                           li, jekk il-Qorti tikkonkludi li l-miżuri tat-taxxa tal-Liechtenstein għandhom jinvolvu għajnuna mill-Istat, l-Awtorità tas-Sorveljanza tal-EFTA kienet qiegħda tiżbalja meta ordnat l-irkupru tal-għajnuna li allegatament ingħatat fis-6 ta’ Novembru 2001, u
                        
                     
                           —
                        
                        
                           li l-Awtorità ta' Sorveljanaza tal-EFTA, fl-evalwazzjoni tagħha, ma pprovditx raġunijiet adegwati dwar punti essenzjali, kif meħtieġ mill-Artikolu 16 tal-Ftehim dwar is-Sorveljanza u l-Qorti.